
REPUBLIKA HRVATSKA
VARAŽDINSKA ŽUPANIJA
Općina Sveti Đurđ
Općinsko vijeće

KLASA: 406-04/26-01/8
URBROJ: 2186-21-02-26-1
Sveti Đurđ, 17. rujna 2026.


	Na temelju odredbe članka 15. stavka 2. Zakona o javnoj nabavi („Narodne novine“ broj 120/16., 114/22., 48/26.) i članka 22. Statuta Općine Sveti Đurđ („Službeni vjesnik Varaždinske županije“ broj 30/21. i 18/23.), a u skladu s Uputom Ministarstva gospodarstva KLASA: 406-01/26-02/111, URBROJ: 526-08-02-01-26-2 od 21.8.2026. godine, Općinsko vijeće Općine Sveti Đurđ na 10. sjednici održanoj 17.9.2026. godine donosi sljedeću 
ODLUKU 
o  izmjenama i dopunama Pravilnika o provedbi postupka 
jednostavne nabave roba, usluga i radova

Članak 1.
U Pravilniku o provedbi postupka jednostavne nabave roba, usluga i radova („Službeni vjesnik Varaždinske županije“ broj 73/26.) (dalje u tekstu: Pravilnik o provedbi postupka jednostavne nabave) ispravlja se članak 13. stavak 1. Pravilnika na način da isti sada glasi:
„Naručitelj je obvezan poduzeti prikladne mjere da učinkovito spriječi, prepozna i ukloni sukobe interesa u vezi s postupkom nabave kako bi se izbjeglo narušavanje tržišnog natjecanja i osiguralo jednako postupanje prema svim gospodarskim subjektima, sukladno odredbama članaka 75.-83. Zakona o javnoj nabavi“.
Članak 2.
U Pravilniku o provedbi postupka jednostavne nabave ispravlja se članak 27. stavak 1. na način da isti sada glasi: 
„Protiv odluke o odabiru ili odluke o poništenju donesene u postupku jednostavne nabave procijenjene vrijednosti veće od 15.000,00 eura nije dopuštena žalba, ali gospodarski subjekt koji smatra da mu je postupanjem Naručitelja u pojedinoj nabavi povrijeđeno pravo ili pravni interes ima pravo protiv takve odluke izjaviti prigovor.“
Članak 3.
U Pravilniku o provedbi postupka jednostavne nabave ispravlja se članak 27. stavak 3. na način da isti sada glasi: 
„Rok za izjavljivanje prigovora iznosi tri dana od dana dostave, odnosno objave, odluke o odabiru odnosno odluke o poništenju.“
Članak 4.
U Pravilniku o provedbi postupka jednostavne nabave ispravlja se članak 27. stavak 7. na način da isti sada glasi: 
„O osnovanosti prigovora odluku donosi Općinski načelnik.“
Članak 5.
Ostale odredbe Pravilnika o provedbi postupka jednostavne nabave koje nisu u suprotnosti s odredbama ove Odluke ostaju nepromijenjene. 
Članak 6.
Ova Odluka stupa na snagu osmoga osmog dana od dana objave u „Službenom vjesniku Varaždinske županije“.

OPĆINSKO VIJEĆE OPĆINE SVETI ĐURĐ

Predsjednik Općinskog vijeća
Davor Kraljić



























Obrazloženje
Općinsko vijeće Općine Sveti Đurđ donijelo je dana 11.8.2026. godine na 9. sjednici Općinskog vijeća Pravilnik o provedbi postupka jednostavne nabave roba, usluga i radova. 
Predmetni Pravilnik dostavljen je na nadzor zakonitosti Ministarstvu gospodarstva, temeljem članka 79. Zakona o lokalnoj i područnoj (regionalnoj) samoupravi („Narodne novine“ broj 33/01., 60/01., 129/05., 109/07., 125/08., 36/09., 150/11., 144/12., 19/13., 137/15., 123/17., 98/19., 144/20.).
Nastavno je dana 27.8.2026. Ministarstvo gospodarstva dostavilo Uputu KLASA: 406-01/26-02/111, URBROJ: 526-08-02-01-26-2 za ispravak Pravilnika u kojoj se ističe da su „u bitnome Pravilnikom uređena pitanja koja članak 15. ZJN 2016 nalaže urediti općim aktom o jednostavnoj nabavi“, međutim, da postoji potreba za određenim manjim izmjenama. 
Slijedom navedenog, predlaže se Općinskom vijeću donošenje Odluke o izmjenama i dopunama Pravilnika o provedbi postupka jednostavne nabave kojim se Pravilnik usklađuje s Uputom Ministarstva.
U nastavku se donosi i pročišćeni tekst Pravilnika: 

